PATVIRTINTA

Skuodo vaikų lopšelio-darželio direktoriaus

2017 m. lapkričio 24 d. įsakymu Nr. V1-74

**SKUODO VAIKŲ LOPŠELIO-DARŽELIO SKALBĖJO**

**PAREIGYBĖS APRAŠYMAS**

**I SKYRIUS**

**SKALBĖJO PAREIGYBĖ**

 1. Skuodo vaikų lopšelio-darželio (toliau – lopšelio-darželio) skalbėjo pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

 2. Skalbėjo pareigybės grupė – darbininkas.

 3. Skalbėjo pareigybės lygis – D.

 4. Skalbėjas yra pavaldus lopšelio-darželio direktoriui, tiesiogiai atskaitingas direktoriaus pavaduotojui ūkio reikalams.

 5. Skalbėją skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį lopšelio-darželio direktorius.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 6. Skalbėjo pareigas einančiam darbuotojui netaikomi išsilavinimo ar profesinės kvalifikacijos reikalavimai.

 7. Skalbėjas turi būti darbštus, pareigingas, besilaikantis moralinių ir etinių normų.

**III SKYRIUS**

**ŠIAS PAREIGAS EINANČIO DARBUOTO FUNKCIJOS**

 8 Skalbėjas vykdo šias funkcijas:

 8.1. skalbia ir išlygina rankšluosčius, patalynę, užuolaidas, seilinukus, darbuotojų darbo rūbus, esant reikalui ir vaikų rūbelius ir kitą minkštą inventorių;

 8.2. plovimui, valymui, dezinfekavimui naudoja tik tokius skysčius ir medžiagas, kurias išdavė direktoriaus pavaduotojas ūkio reikalams;

 8.3. skalbimo priemones naudoja pagal gamintojo nurodytą jų naudojimo instrukciją;

 8.4. skalbimo mašinomis ir lygintuvu naudojasi pagal gamintojo nurodytus reikalavimus ir laikosi naudojamų elektros prietaisų saugumo reikalavimų;

 8.5. užtikrina skalbyklos patalpų švarą ir joje esančių švarių ir nešvarių skalbinių laikymo tvarką;

 8.6. saugo ir tausoja įstaigos turtą bei jam priskirtas darbo priemones, taupo elektrą ir vandenį.

 8.7. vykdo kitus direktoriaus, direktoriaus pavaduotojo ūkio reikalams pavestus būtinus darbus ir užduotis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)